24.04.2021 г. Материалы для публикации подготовила Иванцова Елена Викторовна, учитель начальных классов 1 категории государственного учреждения образования «Средняя школа № 4 г. Климовичи», Могилёвской обл.

Рабочий тел. 8 02 244 780 31, тел. моб. +375447013697 , эл. адрес: natasha\_15.12@ mail.ru

**Выкарыстанне ўрока літаратурнага чытання для развіцця маўленчай дзейнасці малодшых школьнікаў і іх грамадзянска-патрыятычнага станаўлення**

У апошні час паняцці “патрыятызма” і “грамадзянскасці” у нашай краіне прымаюцца найбольш востра і актуальна. Асабліва гэта датычыцца нашай моладзі і падрастаючага пакалення. На мой погляд, закладванне маральных каштоўнасцей, ідэалагічнай накіраванасці нашай будучай змены адбываецца менавіта ва ўзросце малодшых школьнікаў. Не здарма адна з прыказак кажа: “Што пасееш, тое і пажнеш”. Менавіта на першай ступені адукацыі ёсць вялікая колькасць магчымасцей для складання благапрыятных умой для выхавання і фарміравання у вучняў грамадзянска-патрыятычных якасцяў.

Чытанне – адно з галоўных чалавечых уменняў, без якіх немагчыма спасцігнуць навакольны свет. Менавіта чытанне фарміруе ў дзяцей веды пра грамадства і прыроду, адыгрывае важную ролю ў ідэйна-маральным выхаванні. Задача настаўніка – стварыць максімальна спрыяльныя ўмовы для таго, каб малодшыя школьнікі паспяхова авалодалі навыкамі паўнацэннага чытання, асабліва сёння, калі яны не вельмі цікавяцца кнігамі, лічаць чытанне сумным заняткам і імкнуцца ўсяляк яго пазбегнуць. Тэлебачанне, камп’ютары, інтэрнэт, гаджэты істотна зніжаюць матывацыю да чытання.

Не сакрэт, што зараз узнiкла такая сiтуацыя, калi родная
беларуская мова не з’яўляецца мовай дзiцячага мыслення. Для большасцi вучняў нашай краiны мовай, якую яны чуюць упершыню, з’яўляецца руская. Сапраўднае беларускамоўнае асяроддзе для iх
звычайна адсутнiчае. Але нельга забываць, што мы – беларусы, значыць і мова наша родная – беларуская.

На мой погляд, сітуацыю можна ў нейкай ступені адрэдагаваць, далучаючы дзяцей да стварэння актыўнага маўленчага асяроддзя і развіцця маўленчай дзейнасці разнастайнымі сродкамі навучання і зносін. Зацікавіўшы вучняў, перш за ўсё на ўроках літаратурнага чытання, прыгожымі вершамі, чароўнымі казкамі, легендамі, прывабным апісаннем прыроды – творамі беларускіх пісьменнікаў, мы маем магчымасць абудзіць у малодшых школьнікаў жаданне вывучаць і ведаць родную мову, а ў далейшым і размаўляць на ёй, выкарыстоўваць яе у працэсе зносін паміж людзьмі.

Сваю работу вяду па такіх напрамках, як сістэма ўрочнай дзейнасці, пазакласная работа, работа з сям’ёй і работа з сацыякультурнымі ўстановамі. Выдзяляю чатыры этапы фарміравання чытацкай дасведчанасці на ўроку літаратурнага чытання:

* Падрыхтоўчы этап. Галоўная задача — абудзіць інтарэс да кнігі, даць дзіцяці зразумець, што чытаць — гэта добра, важна, развіваць вучэбна-пазнавальныя матывы шляхам гутаркі, дыскусіі.
* Другі этап — пачатковы. Асаблівая ўвага ўдзяляецца развіццю аператыўнай памяці. Мы гаворым і аб хуткасці чытання, і аб адпрацоўцы навыку чытання, выкарыстоўваючы розныя прыёмы, вучым выбіраць кнігу, пачынаюцца першыя спробы аналізу прачытанага, вучні вядуць чытацкія дзённікі, для іх арганізоўваюцца выставы.
* Трэці этап — асноўны. Адбываецца фарміраванне ўдумлівага, свядомага чытача. Асноўны акцэнт робіцца на работу з тэкстам, калі дзіця павінна знаходзіць вобразы, характарызаваць іх, даваць сваю ацэнку.
* І заключны этап — фарміраванне чытацкіх інтарэсаў, пераваг, умення працаваць з любой літаратурай. На гэтым этапе пашыраецца чытацкі кругагляд. Да канца 4 класа мы павінны навучыць дзіця знаходзіць патрэбную інфармацыю, разважаць над прачытаным, даваць яму ацэнку і працаваць з рознымі крыніцамі інфармацыі. Гэта тая асноўная мэта, да якой мы ідзём чатыры гады.

На ўроках лiтаратурнага чытання ў малодшых школьнiкаў фармiруюцца такiя камунiкатыўныя ўменнi, як: 1) уменне раскрываць тэму, асноўную думку; 2) уменне сiстэматызаваць матэрыял; 3) уменне будаваць выказванне ў пэўнай кампазiцыйнай форме правiльна, дакладна, ясна i выразна; 4) уменне вызначаць аўтарскую пазiцыю; 5) уменне выказваць уласныя адносiны  да прачытанага.  Вучнi пачатковых класаў, працуючы з мастацкiм тэкстам, не толькi развіваюць сваю маўленчую дзейнасць, але i вучацца карыстацца чытаннем як сродкам атрымання iнфармацыi i ўзбагачэння свайго вопыту зносін з навакольным светам.

Развіццю маўленчай дзейнасці ў малодшых школьнiкаў спрыяюць урокі з выкарыстаннем розных формаў супрацоўніцтва. Самай эфектыўнай з’яўляецца праца ў групах i парах. У працэсе такой арганізацыі дзейнасці прысутнічае пошук ідэй і абмен думкамі. Праца ў групах дазваляе настаўніку ўбачыць кожнага вучня ў працэсе моўных зносін. Шырока выкарыстоўваюцца настаўнікамі пачатковых класаў на ўроках лiтаратурнага чытання прыёмы групавога чытання, інсцэніроўкі, складанне крыжаванак і г.д.

Асновай любога ўрока лiтаратурнага чытання з’яўляюцца пытанні і адказы на іх. Уменне задаваць пытанні і канструяваць адказы адносіцца да ліку найбольш важных вучнёўскiх уменняў.

Развiццё ў малодшых школьнiкаў умення эмацыянальна выражаць свае думкi, умення ўдзельнiчаць у калектыўным абмеркаваннi, складаць звязнае апавяданне, умення слухаць, улiчваць пазiцыю iншых вучняў – працэс доўгi, якi патрабуе ад настаўнiка паслядоўнай i сур’ёзнай працы.

Удасканаленне практычных уменняў і навыкаў выкарыстання беларускай мовы малодшымі школьнікамі праз развіццё маўленчай дзейнасці на ўроках беларускай літаратуры (літаратурнага чытання), стварэнне актыўнага маўленчага асяроддзя ў вучэбнай дзейнасці мае важнае значэнне ў станаўленні падрастаючага пакалення, фарміраванні маральных якасцей асобы і набыцці вопыту інтэлектуальнай і творчай дзейнасці, выхаванні патрыятызму, нацыянальнай самасвядомасці. Вопыт прадугледжвае сістэму работы, якая спрыяе адраджэнню імкнення дзяцей да вывучэння роднай мовы і практычнага выкарыстання яе ў далейшым. Я лічу, што ўменні і навыкі, якія атрымліваюць мае вучні ў пачатковай школе, дапамагаюць ім паспяхова вучыцца ў старэйшых класах.

Вельмі прыемна, калі мае вучні гатовы прымяняць атрыманыя навыкі ў працэсе зносін:

* актыўна і рэзультатыўна ўдзельнічаюць у конкурсах на лепшага чытача (у рамках тыдня беларускай мовы і літаратуры, які праводзіўся ў нашай школе у гэтым навучальным годзе да Дня роднай мовы, чатыры вучні майго класа прымалі ўдзел у школьным конкурсе на лепшага чытальніка вершаў на беларускай мове. Адзін з іх быў узнагароджаны дыпломам 1 ступені, астатнія выступілі так сама дастойна для сваёй узроставай катэгорыі. Два вучні прымалі ўдзел у раённым конкурсе “Жывая класіка”, дзе чыталі вершы на роднай мове.);
* спрабуюць складаць свае паэтычныя мініацюры на маім асабістым прыкладзе;
* актыўна і ахвотна прымаюць удзел у беларускамоўных мерапрыемствах: “Мой край, мой рай – мая Клімаўшчына”, “Песняры роднай мовы”, “Я люблю свой Прыдняпроўскі край” і інш…
* вучні 3 класа сярэдняй школы № 4 г. Клімавічы пад маім кіраўніцтвам правялі даследчую работу “Тапонімы побач” для ўдзелу ў раённым этапе конкурсу **«Вандроўка ў мінулае», у рамках мерапрыемстваў абласнога праекта «#Мая\_Зямля\_Прыдняпроўе».** Сваёй інфармацыяй дзеці плануюць падзяліцца з іншымі вучнямі нашай школы, аднагодкамі з іншых школ, дорослымі праз СМІ і інфармацыйныя сеткі. **Навыкі свядомага і выразнага чытання вельмі патрэбны былі для апрацавання і прадстаўлення атрыманай інфармацыі па тэме.**
* тэсціравалі распрацаваныя мною два відэаурокі літаратурнага чытання для 3 і 2 класаў для сайта https://eior.by. (Па тэме вопыту на сайце <https://eior.by> - Адзіны інфармацыйна-адукацыйны рэсурс -размешчаны два распрацаваныя мною відэаурока: па беларускай літаратуры (літаратурным чытанні) для 3 класа рускамоўнай школы (раздзел “Як ты да людзей, так і людзі да цябе”, тэма: Лідзія Арабей. “Добрая фея”) і па беларускай літаратуры (літаратурным чытанні) для 2 класа беларускамоўнай школы (раздзел “Урокі працавітасці”, тэма: Авяр’ян Дзеружынскі. “Хлебная скарынка”; Міхась Пазнякоў. “Хлеб”)).

Лічу, што, менавіта, такія намаганні павінны паспрыяць пашырэнню
беларускамоўнага асяроддзя для маленькіх беларусаў, развіваць іх маўленчую дзейнасць, ствараць умовы для грамадзянска-патрыятычнага выхавання малодшых школьнікаў, развіцця і ўмацавання маральных каштоўнасцей падрастаючага пакалення.